**Մեթյու Էնթոնի Բրիգս** (անգլ.՝ Matthew Anthony Briggs, մարտի 9, 1991(1991-03-09) կամ մարտի 6, 1991(1991-03-06), Լոնդոն, Միացյալ Թագավորություն), անգլիացի և գայանացի ֆուտբոլիստ, «Մոլդոն ընդ Տիփթրի» ակումբի և Գայանայի հավաքականի պաշտպան։

Ակումբային կարիերա
------------------

8 տարեկան հասակից խաղացել է «Ֆուլհեմ»-ում։ Առավել հաճախ հանդես է գալիս ձախ եզրային պաշտպանի դիրքում, բայց կարող է նաև խաղալ որպես կենտրոնական պաշտպան կամ ձախ եզրային կիսապաշտպան։

2007 թվականի մայիսի 13-ին «Ֆուլհեմի» կազմում նշել է նորամուտը «Միդլսբրո»-ի դեմ խաղում՝ փոխարինման դուրս գալով հանդիպման 77-րդ րոպեին։ Նա դարձել է Պրեմիեր Լիգայի պատմության մեջ ամենաերիտասարդ խաղացողը՝ խաղադաշտ դուրս գալով 16 տարեկանում և 65 օրականում՝ գերազանցել է նախկին ռեկորդի հեղինակ Ջեյմս Վոնին 206 օրով։

2010 թվականին հունվարին նա մեկ ամսի ժամկետով վարձավճարով տեղափոխվել է «Լեյտոն Օրիենտ» ակումբ։

2010 թվականի օգոստոսի 25-ին նշել է նորամուտը «Ֆուլհեմ»-ի մեկնարկային կազմում՝ 56 րոպե խաղալով Ֆուտբոլային լիգայի գավաթի խաղարկության՝ «Պորտ Վեյլ»-ի դեմ խաղում։ 2010 թվականի նոյեմբերի 10-ին «Ֆուլհեմի» մեկնարկային կազմում նշել է նորամուտը Պրեմիեր լիգայում՝ «Չելսի»-ի դեմ խաղում փոխարինելով վնասվածք ստացած Կառլոս Սալսիդոյին։ Այնուհետև խաղացել է «Արսենալի» դեմ, որից հետո 8 շաբաթով դուրս է մնացել ոտքի վիրահատության պատճառով։

2011 թվականի հուլիսի 14-ին խփել է իր առաջին գոլը «Ֆուլհեմ»-ի կազմում՝ աչքի ընկնելով Եվրոպայի լիգայի որակավորման փուլի՝ «Կրուզեյդերս» ակումբի դեմ խաղում։

2012 թվականի փետրվարին դիմել է «Ֆուլհեմ»-ի գլխավոր մարզիչ Մարտին Յոլին՝ խաղային պրակտիկա ստանալու խնդրանքով, որից հետո մեկամսյա ժամկետով վարձավճարով մեկնել է «Պիտերբորո Յունայթեդ»։

2015 թվականի հունիսի 22-ին 2 տարվա պայմանագիր է կնքել «Կոլչեստեր Յունայթեդ» ակումբի հետ։

2017 թվականի սեպտեմբերի 1-ին կարճաժամկետ պայմանագիր է կնքել «Չեստերֆիլդ» ակումբի հետ։

2018 թվականի մարտի 10-ին միացել է «Բարնետ» ակումբին՝ ոչ պայմանագրային հիմունքներով։

Կարիերան հավաքականում
---------------------

Հանդես է եկել Անգլիայի մինչև 16, 17, 19 և 21 տարեկանների ազգային հավաքականներում։

2015 թվականից հանդես է գալիս Գայանայի հավաքականում։

Ներառվել է Գայանայի հավաքականի կազմում՝ մասնակցելու ԿՈՆԿԱԿԱՖ-ի 2019 թվականի Ոսկե գավաթի խաղարկությանը։

Ձեռքբերումներ
-------------

Ակումբային
Անգլիա Անգլիայի հավաքական (մինչև 19)

* Եվրոպայի երիտասարդական առաջնության եզրափակչի մասնակից (2009)

Անձնական
* Պրեմիեր լիգայի պատմության ամենաերիտասարդ խաղացողը (նորամուտը նշել է 16 տարեկան 65 օրականում)

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Soccerway(բազմ․)
3. 1 2  "Middlesbrough 3–1 Fulham" (in անգլերեն). BBC Sport. 2007 թ․ մայիսի 13.
4. ↑  "Fulham 6 - 0 Port Vale" (in անգլերեն). BBC Sport. 2010 թ․ օգոստոսի 25.
5. ↑  "Crusaders 1-3 Fulham" (in անգլերեն). Fulham FC. Արխիվացված է the original 2012 թ․ սեպտեմբերի 25-ին.
6. ↑  "Briggs Loan Deal" (in անգլերեն). Fulham FC. Արխիվացված է the original 2012 թ․ հոկտեմբերի 29-ին.
7. ↑  "U's snap up left-back Briggs" (in անգլերեն). gazette-news.co.uk.
8. ↑  "Matthew Briggs: Chesterfield sign free agent defender on short-term deal". *BBC Sport* (in անգլերեն). 2017 թ․ սեպտեմբերի 1. Retrieved 2019 թ․ հունիսի 21.
9. ↑  "Signing | Matthew Briggs signs for the Bees on non-contract basis". *Barnet Football Club* (in անգլերեն). 2018 թ․ մարտի 10. Արխիվացված է the original 2019 թ․ հունիսի 21-ին. Retrieved 2019 թ․ հունիսի 21.
10. ↑  Rawle Toney (2019 թ․ մայիսի 30). "Briggs, three debutants named in Golden Jaguars 23-man Gold Cup squad". *Guyana Chronicle* (in անգլերեն). Retrieved 2019 թ․ հունիսի 21.
11. ↑  "GFF release final 23-man squad ahead of Concacaf Gold Cup 2019 Alex Murray, Sheldon Holder, Daniel Wilson and Pernell Schultz included". *Kaieteur News* (in անգլերեն). 2019 թ․ մայիսի 31. Retrieved 2019 թ․ հունիսի 21.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AS.com · FootballDatabase.eu · National Football Teams.com · Soccerbase (խաղացող) · Soccerway · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |